cyanic-selkie/wikianc huggingface dataset:
Musikkgruppa Curve
Curve gav ut fem studioalbum (Doppelgänger i 1992, Cuckoo i 1993, Come Clean i 1998, Gift i 2001 og The New Adventures of Curve i 2002), fem samlealbum og ei rekkje EPar og singlar.
Leonid Kutsjma
Leonid Danylovytsj Kutsjma er ein ukrainsk politikar frå landsbyen Tsjajkine i Tsjernihiv oblast. Han var frå 19. juli 1994 til 23. januar 2005 den andre presidenten i Ukraina. Tidlegare var han frå oktober 1992 til september 1993 statsminister i landet.
Kutsjma er utdanna ingeniør og arbeidde ved Kosmodrom Bajkonur. På 1980-talet var han med i sentralkomiteen til Ukrainas kommunistparti. Kutsjma vart vald inn i Verkhova Rada (landstinget) i 1990, året etter braut han med kommunistpartiet og var sidan partilaus. Den 13. oktober 1992 vart han utnemnd til statsminister, ein post han hadde i knapt eit år. Hausten 1993 gjekk han av for å delta i presidentvalet i Ukraina. Ved presidentvalet i juni 1994 fekk han 52,4% av røystene og slo dermed den sitjande presidenten, Leonid Kravtsjuk. Kutsjmas fyrste presidentperiode, 1994-99, var prega av økonomisk stagnasjon. Han lukkast verte attvald i 1999, sterkt støtta av eit nettverk av oligarkar og byråkratar (Dnipropetrovsk-klanen). Perioden 1999-2004 møtte Kutsjma sterke skuldnader og masseprotestar, særleg for den omfattande korrupsjonen. Han stod samstundes for ei tilnærming til Russland og Putin-regimet. Kutsjma kunne ikkje attveljast i 2004.
Karl Julius Arnesen
Karl Julius Arnesen var ein norsk prest og stortingsmann frå Christiania. På Stortinget representerte han Høgre.
Arnesen var son til ein departementstilsett. Han vart student frå Nissens skole i Christiania i 1865 og cand. theol. fem år seinare. I 1871 vart han personalkapellan i Balestrand, frå 1874 sokneprest i Bindal. Deretter residerande kapellan i Horten frå 1878. Han var så sokneprest i Sarpsborg 1884-95, Hetland 1895-1906 og Tønsberg frå 1906.
Arnesen var ordførar i Bindal 1877-78, seinare var han medlem av bystyret i Sarpsborg. Elles var han medlem av forlikskommisjonane i Horten og i Sarpsborg.
Arnesen representerte Sarpsborg på Stortinget 1886-91 og 1895-97. Han var 1886-89 medlem av protokollkomiteen, medan han 1890-91 og 1895-97 var medlem av gasje- og pensjonskomiteen.
Pishva fylke
Pishva fylke (persisk شهرستان پیشوا) er eit fylke i Teheran-provinsen i Iran. Det administrative senteret i fylket er Pishva. Før 2010 var Pishva ein del av Varamin fylke. I folketeljinga i 2006 var innbyggjartalet i fylket 69 995. Fylket er delt inn i dei to distrikta Sentral-distriktet og Jalilabad-distriktet. Fylket har éin by: Pishva.
Sotnakkepetrell
Skildring
Arten skil seg frå dei fleste andre petrellane ved den kvite undersida av vengene. Til liks med flaggermuspetrell og masatierrapetrell, (Pterodroma defilippiana) er hovudet og halsen bleikare og dei ytre halefjørene er bleikare. Maoripetrell har ein meir avgrensa mørk flekk rundt auget, og juanfernandezpetrellen er større med større kvitt område over nebbrota og har ein svart knokeflekk.
Sotnakkepetrellar hekkar berre på éi øy i Chile, Alejandro Selkirk-øya i Juan Fernández-øyane utanfor Chile. Utanom hekketida trekker dei over det austlege og nordlege Stillehavet til område utanfor Japan, med observasjonar søraust for Hawaii, og nokre gonger har han også vorte sett ved New Zealand og utanfor California.
Bellingshausen Point
Bellingshausen Point er eit nes på austsida av innløpet til Sea Leopardfjorden i Bay of Isles på Sør-Georgia. Det vart kartlagd i 1912–13 av Robert Cushman Murphy, ein amerikansk naturalist ombord på briggen «Daisy», som namngav ho etter admiral Thaddeus Bellingshausen.
Bielsjøen
Bielsjøen (tysk Bielersee, fransk Lac de Bienne) er ein innsjø i og mellom kantonane Neuchâtel og Bern i det vestlege Sveits. Han har eit areal på 39,3 km². Innsjøen er 15 km lang og 4,3 km på det breiaste. Bielsjøen ligg 429 meter over havet, og er 74 meter på det djupaste.
Sotnakkepetrell
Skildring
Sotnakkepetrellen hekkar i hòler i skråningar med bregneskog og tilstøytande grassletter i ei høgd på mellom 700 og 1120 moh. Her hekkar dei i koloniar med juanfernandezpetrellar. Dei byrjar med egglegging seint i november eller tidleg desember, legg eit enkelt egg som blir klekt mellom slutten av januar og midten av februar. Først i mai flyg ungane.
Bielsjøen
Bielsjøen har eit tilsigsfelt på 8 305 km². Elva Aare er største tilløp og avløp for innsjøen.
Sotnakkepetrell
Status og trugsmål
Verdas naturvernunion IUCN kategoriserer arten som sårbar (VU) basert på det faktumet at arten hekkar på ei enkelt lita øy. Verdsbestanden vart i 1986 anslått til 131 000 par og meir enn 400 000 individ, men nyare studiar tyder på at han kan vere mindre og minkande, sannsynlegvis på grunn av predasjon frå kattar, brunrotter og husmus.
Fylkesveg 6688
Fylkesveg 6688 går på Rosten i Trondheim kommune. Vegen er 1,0 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 903 i Sør-Trøndelag.
Osloslørsopp
Osloslørsopp (Cortinarius osloensis) er ein truga soppart frå Noreg. Han høyrer til slekta slørsoppar (Cortinarius). Han er ein av få soppartar som er endemiske for Noreg, altså at han ikkje er kjend utanfor landet. Soppen er berre kjend frå nokre få stader i området indre Oslofjord-Ringerike.
Unge soppar har bleikgule stilk og skiver, medan kjøtet nesten er kvitt. Hatten er okergul på farge.
Annar Ryen
Annar Ryen var ein norsk langrennsløpar frå Dalsbygda i Os i Østerdalen, som i 1937 vann VM-gull for Noreg på 4x10 km stafett. Han var medlem av Idrettslaget Nansen.
Aktiv
Ryen vart historisk då han i 1936 vann femmila i Lahti-spelen, noko berre finske skiløparar hadde gjort føre han. Året etter gjekk han startetappen for Noreg på 4x10 km stafett under verdsmeisterskapen på ski i Chamonix, ei tevling som enda med at Lars Bergendahl gjekk det norske laget inn til siger med tida 3.06.07, eit lite minutt føre Finland på andreplass.
Ryen vann tre sølvmedaljar i noregmeisterskap: I 1935 på 17 km, i 1939 på tremila og i 1940 på 18 km. I 1940 vart Ryen tildelt Holmenkollmedaljen, saman med Oscar Gjøslien.
Osloslørsopp
Det finst to førekomster av soppen på Bygdøy i Oslo, og to på Nes i Hole i Buskerud. Dei to på Bygdøy er på verneområde Dronningberget, og i Reinsdyrlia i nærleiken. Ein reknar med at dagens førekomst er ein rest (relikt) etter eit større utbreiingsområde frå varmetida kjend som subboreal tid, då det voks mykje meir lind i Skandinavia. Soppen var tidlegare rekna som kritisk truga i Noreg. Denne vurderinga blei endra til den noko mildare sterkt truga i 2015, ettersom habitatet kalklindeskog har fått større vern. Ein reknar med at det finst rundt 260 individ av arten.
Rakettmotor
Rakettmotor er ein type motor som er vidareutvikla frå jetmotoren og som kan brukast til å driva romfartøy og missilar. Til forskjell frå vanlege jetmotorar kan ikkje rakettmotorar alltid nytta oksygen frå atmosfæren til forbrenning, og må derfor bera med seg både oksygen og drivstoff.
Arne Beurling
Arne Carl-August Beurling var ein svensk matematikar.
Beurling var professor i matematikk ved universitetet i Uppsala (1937-1954) og seinare ved Institute for Advanced Study i Princeton i USA. Han har særleg levert bidrag til harmonisk analyse og funksjonsteori.
Under andre verdskrigen, sommaren 1940, greidde Beurling å knekke tyskarane sin krypteringsmaskin Geheimschreiber. Tyskland brukte svenske teleleidningar for å kunne nå styrkane sine i Noreg med teleprintar. Det svenske forsvaret utnytta høvet og freista å lytte på hemmeleg trafikk. Gjennom prestasjonen til Beurling hadde svenske styresmakter førehandskunnskap om mange viktige hendingar under krigen:
I juni 1942 mistenkte Tyskland at Sverige las meldingane mellom Noreg og Sverige, og trafikken vart endra eller opphøyrde.
Peder Eiesland
Peder Tobias Eiesland var ein norsk prest og stortingsmann frå Fjotland i Vest-Agder. På Stortinget representerte han Moderate Venstre 1889-91 og Venstre 1895-1900. Johannes Steen var svigerfar hans.
Eiesland var son til Torborg Lindeland og gardbrukaren Gunnuf Eiesland. Han var omgangsskulehaldar 1858-59 og gjekk deretter på Holt seminar. Etter at han vart seminarist i 1860, dreiv han 1860-61 privatskule for vaksne heime i Fjotland. Etter eit år som skulelærar i Grimstad reiste Eiesland til hovudstaden og var lærar ved ulike skular der, samstundes som han studerte. Han vart student i 1870 og cand. theol. i 1877.
Åra 1879-82 var han hjelpeprest og seinare kapellan ved domkyrkja i Stavanger. Frå 1883 var han stiftskapellan i Bergens stift. I 1886 fekk han stilling som sokneprest i heimbygda Fjotland. Frå 1900 til 1919 var han Voss sin sokneprest.
Eiesland representerte Lister og Mandals amt på Stortinget 1889-91 og 1895-1900. Han var 1889-91 medlem av konstitusjonskomiteen, 1895-97 av vegkomiteen og 1898-1900 av Lagtinget og kyrkjekomiteen. I debatten i Stortinget om røysterett for kvinner i juni 1890 tala han kraftig for å gje også kvinner røysterett.
Sjur Røthe
Sjur Røthe er ein norsk langrennsløpar frå Voss. Han vann bronsemedaljen på 30 km i ski-VM 2013 i Val di Fiemme. I noregsmeisterskapane har han sikra seg tre bronsemedaljar; 2010, 2012 og 2013.
Aktiv
Røthe debuterte i verdscupen i langrenn på tampen av 2009-sesongen. 7. mars 2010 gjekk han ein etappe på det norske andrelaget som vann verdscupstafetten i Lahti, framom det norske fyrstelaget. Under NM på ski 2010 tok han bronse på 15 km fristil.
I opningsrennet i verdscupen for 2010/11 vart han nummer sju på ein 15 km i Gällivare. Han deltok i tre øvingar i Ski-VM 2011 i Oslo. På 30 km fellesstart vart han nummer 14, medan han på den avsluttande femmila var med tetgruppa inn til mål og overraska med å kome på fjerdeplass. Hans beste internasjonale prestasjon i 2012-sesongen var ein fjerdeplass i 30 km i Lahti. I NM på heimebane på Voss kom han på tredjeplassen på 30 km fellesstart.
Gjennom 2012/13-sesongen makta Røthe å kjempe mellom dei beste i verda i fleire renn. Han vart nummer fem individuelt i Gällivare opningshelga i verdscupen, og gjekk dagen etter det norske laget i mål som vinnarar av stafetten. Midt i desember 2012 kom han på andreplassen i 15 km fellesstart i Canmore i Canada, og vart dagen etter på same staden nummer tre på 30 km fellesstart duathlon. Røthe vann i januar månad si tredje NM-bronse på 15 km i fristil. I verdsmeisterskapen på ski 2013 i Val di Fiemme var Røthe mellom dei aller fremste i innspurten på 30 km fellesstart. Han enda opp med bronsemedaljen, slått på målstreken av sølvvinnaren Martin Sundby.
Alan Walker
Alan Olav Walker er ein norsk-britisk DJ og musikkprodusent. Han vart oppdaga som musikkprodusent gjennom YouTube. Walker lasta opp den første låta i 2012 som heiter Celebrate, og sidan har han fått fleire millionar visingar. Han vart verdskjend i desember 2015 då han gav ut «Faded». I 2019 vart han kåra til årets spellemann under Spellemannprisen 2018.
Bakgrunn
Alan er fødd i England, men flytta i 1999 saman med familien til Bergen. Han voks opp i bydelen Fana. Far hans er britisk og mor hans norsk.
Debrah Scarlett
Joanna Deborah Bussinger, kjend under artistnamnet Debrah Scarlett, er ein norsk-sveitsisk songar og musikar.
Alan Walker
Musikalsk verksemd
I oppveksten var han teknologiinteressert, og fordjupa seg i programmering og grafisk design. Han starta å leggja ut musikk-klipp på nett, og fordi han fekk svært god respons fekk plateselskapa auga opp for ungguten.
Murias Chaos
Murias Chaos (dessutan kalla votten) er eit kaos-liknande terreng på jupitermånen Europa. Det ser ut til å liggja noko høgre enn terrenget ikring.
Ein framlagd hypotese om danninga til Murias Chaos går ut på at ein diapir av varm is braut yta i området og slik danna terrenget.
Nordaust for Murias Chaos ligg Rathmore Chaos. I søraust ligg Arran Chaos og krateret Brigid. I sørvest ligg Drizzlecomb Linea.
Alan Walker
Musikalsk verksemd
I 2014 signerte Alan kontrakt med plateselskapet NoCopyrightSounds som gav ut låta «Fade» i august 2014. Dette var ein electro house-singel som Walker gav ut under namnet «Fade». Han følgde opp med singelane «Spectre» og «Force». Den 3. desember 2015 gav han ut singelen «Faded», som er ein vokalversjon av originalen «Fade» med den ukrediterte songaren Iselin Løken Solheim. Det tok under to veker før «Faded» toppa listene til Spotify. Singelen nådde òg til topps på VG-lista Topp 20 den første veka han låg ute. I starten av juni 2016 kom Alan Walker ut med ein ny song ved namn «Sing Me to Sleep», med vokal som òg vert sungen av Solheim, då òg ukreditert. «Faded» og «Sing Me to Sleep» vart begge gjevne ut gjennom plateselskapet Sony Music Sweden, som skreiv kontrakt med han sommaren 2015.
Den 30. august 2019 gav Alan Walker ut singelen «Play» med K-391, Martin Tungevaag og DJ Mangoo. Det er ein vokalisert og modernisert mix av DJ Mangoos hit frå 2009 «Eurodancer».
Prisar og prisnominasjonar
Han vann klassa årets låt under Spellemannprisen 2016 for låta «Faded» og fekk seinare same året eksportprisen for 2016 frå Spellemannprisen og Music Norway. Han vart den norske vinnaren av den europeiske EBBA-prisen for 2017, ein europeisk pris som vert til delt ut fremadstormande artistar eller grupper frå ulike land som har nått publikum utanfor sitt eige land for første gong. Han vart nominert til Spellemannprisen 2017 i klassa årets låt for songen «Alone». Han vart kåra til Årets Spellemann under Spellemannprisen 2018, og var i tillegg nominert i klassa årets låt for låtene «Darkside» (med Tomine Harket, ÒG/RA) og «Ignite» (med K-391, Julie Bergan og Seungri).
Debrah Scarlett
Bakgrunn
Scarlett vaks opp i Sveits og Noreg. Frå ho var seks til ho var ti år gammal budde ho med familien sin i Hakadal i Nittedal.
Vitskapsmuseet
NTNU Vitskapsmuseet i Trondheim er eit universitetsmuseum under Noregs teknisk-naturvitskaplege universitet (NTNU) med natur- og kulturhistoriske samlingar og utstillingar. Museet har forskings- og forvaltningsansvar innan arkeologi og biologi i Midt-Noreg. I tillegg driv museet ei omfattende formidlingsverksemd og har utstillingar i tre bygg på Kalvskinnet.
Debrah Scarlett
Bakgrunn
Etter å ha flytta tilbake til Sveits reiste Scarlett mykje fram og tilbake mellom Sveits og Noreg. I 2013 deltok ho i The Voice – Norges beste stemme på norske TV 2, der ho kom til semifinalen. Hausten 2014 flytta ho tilbake til Noreg for godt for å kunne starte ein musikkarriere der, og i 2015 vann ho saman med Kjetil Mørland Melodi Grand Prix med låten «A Monster Like Me».
Karriere
Hausten 2013 deltok Scarlett i det norske talentprogrammet The Voice – Norges beste stemme, der ho prøvesong med låten «Make You Feel My Love». Scarlett ble med på laget til Sondre Lerche og kom til semifinalen. I løpet av sangkonkurransen covra ho Florence and the Machine, Rihanna, Sonny Bono og The Black Keys. Ho har seinare omtala deltakinga i programmet som ein «døropnar». «The Voice fikk i gang karrieren min og ble en døråpner. Etter det har jeg jobbet mye med musikken, og jeg har blitt eldre og mer selvsikker.»
Vitskapsmuseet
I Gunnerushuset er det utstillingar om natur og miljø, menneske, livet i havet, biologisk mangfald, DKNVS si historie og mykje meir. Museet har ei blanding av langtids- og kortidsutstillingar som stadig blir fornya. I 2010 vart utstillinga Kunnskapslarm 2010 synt i samband med 100-årsjubileet til Noregs teknisk-naturvitskaplege universitet og 250-årsjubileet til Det Kongelige Norske Videnskabers Selskab.
Debrah Scarlett
Karriere
Hausten 2014 flytta Scarlett tilbake til Noreg, der ho mottok ein førespurnad frå artisten Kjetil Mørland om å bidra på ein song til Melodi Grand Prix. Scarlett takka ja til tilbodet etter å ha lese songteksta. Mørland ønskte ho som partner etter å ha sett ho i The Voice. Songen heitte «A Monster Like Me» og vann Melodi Grand Prix i 2015 med 88,869 røyster. Songen vart dimed det norske bidraget til Eurovision Song Contest 2015. Songen handlar om å konfrontere noko uoppgjort frå fortida og å måtte gje slepp på den man elskar. Både Adressa og Dagbladet roste stemma hennar og samanlikna Scarlett med den britiske songerinna Adele. Songen gjekk vidare frå semifinalen 21. mai og var finalist nr. 9 i finalen 23. mai. Debrah Scarlett og Mørland enda på 8.-plass i den internasjonale finalen med 102 poeng.
5. august 2015 deltok Scarlet i NRK-programmet Sommeråpent der ho framførte «Always On My Mind» med Mørland. Ho deltok også i musikkprogrammet Beat for beat 4. desember 2015. Ho framførte «A Monster Like Me» saman med Mørland i Melodi Grand Prix 2016.
Scarlett gav ut debutsingelen som soloartist, «To Figure», 26. februar 2016. Den er komponert og skriven av Scarlett og vart gjeven ut utan platekontrakt. Låten var ei blanding av fleire stilartar, og Scarlett ville ikkje vere «sjangerbunden». Den sveitsiske nettsida Blick.ch kalla låten «ein sterk ballade med djupn og mykje hjarte». EP-en DYS(U)TOPIA vart gjeven ut 17. mars 2017 med singelen «Cynical Youth». Nico Schmied og Gregor Brändli regisserte musikkvideoen til singelen.
Vitskapsmuseet
Vitskapsmuseet er ei eiga eining i Noregs teknisk-naturvitskaplege universitet, direkte underlagt universitetsstyret på same måte som eit fakultet. Vitskapsmuseet kan føre si historie attende til 1767, då Det Kongelige Norske Videnskabers Selskab (DKNVS) vart offisielt stifta (då hadde museumsverksemda pågått i sju år). Det Kongelige Norske Videnskabers Selskab oppretta eigne samlingar, og dette vart etterkvart organisasjonen si hovudoppgåve. DKNVS Museet vart offisielt etablert i 1926 som eiga eining.
I 1968 gjekk DKNVS Museet inn som ein del av det nyetablerte Universitetet i Trondheim (UNIT), og vart seinare døpt om til Universitetet i Trondheim, Vitskapsmuseet (VM).
Brienzsjøen
Brienzsjøen (tysk Brienzersee) er ein innsjø i kantonen Bern i det sentrale Sveits. Brienzsjøen har eit areal på 29,8 km2. Han er 14 km lang og 2,8 km på det breiaste. Innsjøen ligg 564 meter over havet, og er 261 meter djup.
Tilsigsfeltet til Brienzsjøen er på 1 127 km². Elva Aare er både det største tilløpet og det største avløpet for innsjøen, og som renn vestover og ned i Thunsjøen.
Huronbreen
Huronbreen er ein 7,7 km lang og 3,5 km brei isbre på Livingston Island i Sør-Shetlandsøyane i Antarktis. Isbreen grensar til Bowles Ridge i nord, Wörner Gap i vest og Tangra Mountains i sør, og får is tilført frå fleire sidebrear som flyt frå fjellet på nordsida mellom Mount Friesland og Helmet Peak og går aust-nordaustover til han munnar ut i Moon Bay sør for Elemag Point og nord for Yana Point. Camp Academia ligg ved øvre Huronbreen, nordvest for forberga ved Zograf Peak.
Isbreen vart namngjeven av UK Antarctic Place-Names Committee i 1958 etter den amerikanske skuta «Huron» (kaptein John Davis) i New Haven i Connecticut, som vitja Sør-Shetlandsøyane i 1820–21 og 1821–22.
Futaba Kioka
Futaba Kioka er ein japansk fotballspelar.
Khubayah
Khubayah er ein landsby aust i Jemen. Han ligg i Hadhramaut guvernement.
Fylkesveg 921
Fylkesveg 921 finst i fleire fylke i Noreg:
Fylkesveg 6694
Fylkesveg 6694 går mellom Tanemsflata og Hesttrø i Klæbu kommune. Vegen er 3,9 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 921 i Sør-Trøndelag.
Cape Best
Cape Best er eit nes på vestsida av innløpet til Fortuna Bay på nordkysten av Sør-Georgia. Namnet går attende til minst 1912.
Johannes Bragstad
Johannes Sivertsson Bragstad var ein norsk skulestyrar, gardbrukar og politikar frå Inderøy. Han møtte på Stortinget for Venstre og for Bondepartiet. Kristian Bragstad var bror hans.
Far hans var gardbrukar på Bragstad i Sandvollan herad (Inderøy). Sjølv gjekk han 1875-76 Foosnæs folkehøgskule i Trøndelag og 1880-81 og 1885-87 på Askov i Danmark. Frå 1887 til -90 var han lærar på folkehøgskule ved Levanger, medan han 1891-92 budde i Kristiania der han lytta til førelesingar ved universitetet og arbeidde på 'Det kjemiske laboratorium'. Åra 1892-95 var han lærar på amtsskule i Nordre Trondhjems amt, deretter 1895-1900 landbrukslærar på Mære landbruksskule. I 1900 kjøpte han saman med O. K. Kuløy og I. Sakshaug amtmannsgarden Sund i Inderøy og oppretta Sund folkehøgskole. Kuløy forlet skulen i 1904 og Sakshaug i 1910, perioden 1910-21 var Bragstad eineeigar og styrar av både skulen og garden. Han skøytte i 1932 garden over på sonen sin.
Bragstad var ordførar i Sparbu for Venstre 1899-1900, sidan medlem av Inderøy heradsstyre i eit par periodar. Han var formann i fylkesskulestyret 1903-18.
Bragstad var 2. varamann for Venstre i Nordre Trondhjem 1903-06, møtte i 1905 frå den 3. mai i staden for svogeren Hans Konrad Foosnæs. Han var medlem av landbrukskomiteen. Perioden 1922-24 representerte han Bondepartiet i Nord-Trøndelag på Stortinget og var medlem av kyrkje- og skulekomiteen. Frå 1923 var han medlem av landsstyret i Norges Bondelag.
Bakgrunnsstoff
Johannes Bragstad
Khudaysh
Khudaysh er ein landsby aust i Jemen. Han ligg i Hadhramaut guvernement.
Miho Kaneda
Miho Kaneda er ein japansk fotballspelar.
Tøffe, det lille lokomotivet
Tøffe, det lille lokomotivet (originaltittel Ivor the Engine) er ein britisk animert TV-serie for barn. Serien blei opphavleg sendt på ITV i 1959, men gjenoppstod i 1970-åra i fornya versjon med fargar på BBC. Her blei han send frå 1975 til 1977. Serien blei laga av Oliver Postgate og Peter Firmin sitt produksjonsselskap Smallfilms. Teikningane var ved Peter Firmin, musikken var komponert av Vernon Elliott og framført av The Vernon Elliott Ensemble, og historiene var skrivne av Oliver Postgate, som også var produsent.
Serien blei vist i NRK på 1960-, 1970- og 1980-talet. Dei norske stemmene blei lesne av Ragne Tangen og Rolf Just Nilsen.
Tøffe, det lille lokomotivet utgjorde hovuddelen av episodane i NRK sin barnetv-serie Tertitten, som blei sendt i 1969 og 1970, med Jon Skolmen som programleiar.
Fylkesveg 6696
Fylkesveg 6696 går mellom Bratsbergøya i Trondheim kommune og Tanem i Klæbu kommune. Vegen er 6,3 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 922 i Sør-Trøndelag.
Arnfinn Laudal
Olav Arnfinn Laudal er ein norsk matematikkprofessor ved Universitetet i Oslo.
Han studerte mellom anna på den mest prestisjefylte matematikkutdanningsinstitusjonen, École normale supérieure, i Frankrike. Laudal har studert til doktorgrad ved Columbia University og Institut Henri Poincarè i Paris. Han har vore tilsett ved Universitetet i Oslo sidan 1962 og vart utnemnd til professor i 1985. Sidan 2003 har han hatt stillinga professor emeritus. Hovudarbeidsområdet til Laudal er algebraisk geometri, deformasjonsteori og ikkje-kommutativ algebra.
Han er medlem av Det Norske Videnskaps-Akademi og har vore politisk aktiv i SV.
Knut Børø
Knut Tore Børø er ein norsk tidlegare langdistanseløpar og seinare bonde frå Hitra. Han vart nummer seks på 10 000 m under EM i friidrett 1974, og vart norsk meister på 5000 meter i 1973 og 1975, samt på 10 000 meter i 1973. Børø representerte Strindheim IL.
Aktiv
Børø slo gjennom i 1972-sesongen, før den tid var han heilt ukjend for eit norsk friidrettspublikum. Han sprang seg då inn noregseliten på 5000 m, og deltok på distansen under sommar-OL i München saman med landsmennene Per Halle og Arne Risa. I olympiaden gjorde Børø eit svakt løp og var langt unna ein finaleplass. Men eit par veker etter dei olympiske leikane presterte han 13.45,0 i Praha i september. Dermed hadde han forbetra si personlege bestenotering på distansen med tett på 40 sekundar, målt mot tidlegare år.
Den 9. juli 1974, under ein landskamp mot Bulgaria, forbetra Børø den ferske norske rekorden på 10 000 m med nær ni sekundar til 28.14,6, den beste tida oppnådd av ein nordisk løpar i heile sesongen. I friidretts-EM 1974 i Roma knappe to månader seinare sprang han inn til sjetteplass på 10 000 m, og deretter vart han nummer 11 på 5000 m. Gjennom sesongen sprang han tre gongar under 13.30 på 5000, i det beste løpet kom han inn på tida 13.25.6.
Børø vann sitt tredje og siste NM-gull då han tok ein klar siger på 5000 m under NM i 1975 og fekk notert den goda tida 13.34,2, ein prestasjon han fekk kongepokalen for. Han deltok under sommar-OL 1976 i Montreal, men var langt unna å nå finalen.
Trykkokar
Trykkokar eller trykk-kokar er eit apparat som gjer at ein kan koka noko ved eit høgare trykk enn det som finst i omverda. Trykket blir halde høgt ved å forsegla ilåtet ein kokar i, slik at verken gass eller væske slepp ut før det ønskte trykket er oppnådd. Trykkokarar har ein ventil som sikrar at apparata har eit visst arbeidstrykk, og i moderne utgåver også ei tryggleiksordning som set inn om ventilen blir tilstoppa. Dei finst som gryter som kan brukast på ein komfyr, og som elektriske apparat.
Energibruken er lågare og koketida kortare i ein trykkokar enn ved vanleg koking fordi svært varm vassdamp kan påverka maten i staden for å fordampa. Vanleg koketemperatur i trykkokarar til heimebruk er 120°C.
Den franske fysikaren Denis Papin fann opp ein tidleg trykkokar i 1679. Denne maskinen kunne skilja feitt frå bein. I 1864 byrja Georg Gutbrod frå Stuttgart produsera trykkokarar av støypejern. I 1919 fekk spanske Jose Alix Martínez patent på ein trykkokar kalla olla exprés, og i 1938 presenterte Alfred Vischler sin Flex-Seal Speed Cooker, den første trykkokaren for heimebruk, i New York.
Costaceae
Costaceae er ein plantefamilie i ingefærordenen. Han omfattar 7 slekter med om lag 100 artar. Artane er ofte svært fargerike og prydelege, ofte med raude blomar.
Fylkesveg 922
Fylkesveg 922 finst i fleire fylke i Noreg:
Something Magic
Something Magic er det niande studioalbumet til Procol Harum og kom ut i 1977.
Fylkesveg 922
Fylkesvei 922 (andre betydninger)
Something Magic
Procol Harum valde å arbeide med produsentane Ron og Howie Albert då Leiber og Stoller (som hadde produsert det førre albumet deira) ikkje var tilgjengeleg. Dei reiste til Miami med meir enn nok songar for albumet. Etter at Albert-brørne hadde forkasta meir enn fem spor og dei berre hadde fire songar att å fylle albumet med, tilbaud vokalist, pianist og låtskrivar Gary Brooker den episke «The Wormm and The Tree», eit stykke av tekstforfattar Keith Reid som Brooker hadde leika seg med i fleire år. Med stort press om å gjere musikken og orkesterarrangementa til den 19 minuttar lange episke songen fekk Brooker hjelp av arrangøren Mike Lewis for å gjere ferdig orkesterarrangementa for tittelsporet «Something Magic» og bandmedlem Chris Copping for å gjere blåsearrangementet på «Skating on Thin Ice».
Etter albumet kom ut forlet Copper bandet og vart erstatta av Dee Murray, bassisten til Elton John for den nordamerikanske turneen etter albumet.
Singelen «Wizard Man» kom ut før sjølve albumet, men selde dårleg. Albumet nådde berre 146. plass i USA og vart det siste albumet bandet gav ut før gjenforeininga til Procol Harum i 1991, då Gary Brooker slo seg saman at med tekstforfattar Keith Reid, Robin Trower og Matthew Fisher (trommeslagar B.J. Wilson var då alt død).
Sumire Morohoshi
Sumire Morohoshi er ein japansk stemmeskodespelar.
Khumayr
Khumayr er ein landsby aust i Jemen. Han ligg i Hadhramaut guvernement.
Ole Brandt
Ole Brandt var ein norsk gardbrukar, kyrkjesongar, ordførar og stortingsmann frå Vestre Slidre i Oppland.
Brandt var son til ein kyrkjesongar og gardbrukar i Vestre Slidre. Han vart seminarist frå Asker i 1837 og tok to år seinare over som kyrkjesongar i heimbygda og skaffa seg garden Løken. Brandt var ordførar i Vestre Slidre 1849-55 og frå 1860. Dessutan var han medlem av forlikskommisjonen og formann for sparebanken frå 1868.
Brandt representerte Kristians amt på Stortinget 1859-64, 1868-69 og 1876-79. Han var 1859-60 medlem av justiskomite nr 1, 1862-63 av kyrkjekomite nr 2, 1868-69 av Lagtinget og kyrkjekomite nr 1. I 1876 møtte han som 1. varamann frå 25. mars, medlem av tollkomiteen. Heldt 1877-79 fram i denne komiteen som 4. representant frå amtet, også medlem av Lagtinget.
Iskarbreen
Iskarbreen (Iskarski Lednik) er ein isbre aust på Livingston Island i Sør-Shetlandsøyane, som drenerer nordsida av Tangra Mountains mellom Helmet Peak i vest og Delchev Peak i aust. Han flyt nordover og ut i Bruix Cove i Moon Bay mellom Yana Point og Rila Point.
Ole Brandt
Han døydde på garden sin i Vestre Slidre i 1880.
Iskarbreen
Han vart namngjeven av Bulgarian Antarctic Place-names Commission i 2002, etter elva Iskar vest i Bulgaria.
Arthur Cayley
Arthur Cayley var ein britisk matematikar og ein av dei viktigaste matematikarane på 1800-talet.
Maxwell’s Silver Hammer
«Maxwell's Silver Hammer» er ein song av The Beatles på albumet Abbey Road frå 1969.
«Maxwell's Silver Hammer» er skriven av Paul McCartney, men er på vanleg vis tilskriven Lennon/McCartney. Bandmedlem George Harrison skildra i 1969 songen som «ein av dei umiddelbart nynnbare songane som nokre hatar og andre verkeleg likar. Det er ein morosam song, skjønt han er eigentleg ganske sjuk sidan Maxwell held på å drepe folk...»
Stilen er «vaudevilsk», det vil sei ei form for amerikansk-engelsk folkeleg revysong som var populær i tida 1880-1920 og teksten handlar om medisinstudenten Maxwell Edison som ved hjelp av hammaren sin i sølv drep veninna si, læraren sin og til slutt ein dommar. I følgje McCartney symboliserer songen nedturane i livet. Han sa i 1994:
Det tok tre dagar å legge lyd på lyd (overdubbing) fordi McCartney såg for seg at han kunne verte ein framtidig singel. John Lennon fortalte seinare at McCartney «gjorde alt for å gjere han om til ein singel, men men det var han aldri og ville aldri kunne verte det heller». I følgje Lennon brukte The Beatles meir pengar på denne eine songen enn på nokre andre på Abbey Road.
Medverkande
med:
I studioversjonen av songen var det Starr som slo på ambolten; medan i Beatles-filmen Let It Be, kan ein sjå Mal Evans slå på ambolten medan The Beatles øver på songen.
Bjelland Point
Bjelland Point er eit nes på nordkysten av Sør-Georgia, like sør for Second Milestone og 1,5 nautiske mil aust-nordaust for Robertson Point. Det vart kartlagd av South Georgia Survey i perioden 1951–57, og vart namngjeven av UK Antarctic Place-Names Committee etter Sigurd L. Bjelland, leiar av South Georgia Whaling Co-stasjonen ved Leith Harbour i fleire år frå 1951.
Hans Knieper
Hans Knieper (død 2. november 1587), òg kjend som Hans Kniepper, Hans Knipper, Johan van Antwerpen og Hans Maler, var ein nederlandsk kunstmålar som er kjent for arbeidet sitt i Danmark under kong Fredrik II.
Blant hovudverka hans er gobelenga på Kronborg slott, Fredrik II sin bordhimmel og portrettet av Fredrik i heilfigur.
Liv og virke
Knieper kom til Danmark i 1577 samstundes med tapetvevaren Anthonius da Corte for å måle kartongane som skulle vere grunnlag for gobelenga som skulle vevast for Fredrik II. Dei kom til Kronborg med 10 sveinar i desember månad. Kort tid etter døydde de Corte, som hadde fått kontrakt på utføringa av tapeta og Knieper fekk difor løna hans mot sjølv å leia tapetveveriet. Knieper vart tilsett som kongeleg målar på Kronborg i 1578.
Av rekneskapa på Kronborg og etterlatne brev frå Fredrik II kjenner ein til at Knieper utførte ei rekkje verk til utsmykkinga av Kronborg slott. Han laga 20 tapet med motiv frå Det gamle testamentet, desse vart betalt i 1579, men har seinare gått tapt. Same år smykka han ut Kongens Kammer, ein kjenner ikkje motiva. I åra 1582-1584 utførte han dei såkalla gobelenga; 40 kongetapet og 3 tapet med jaktmotiv til Store Sal. Av dei opphavlege 43 gobelenga er 15 bevart, 7 er på Kronborg slott og resten på Nationalmuseet. Dei øvrige gjekk med under brannen på Frederiksborg slott i 1859.
Fredrik II sin bordhimmel, òg kalla Fredrik II sin tronhimmel, vart utført i 1585-1586. Bordhimmelen vart bestilt av kongen i 1585 og han bad om «et rygstykke med en himmel over vort bord på den store sal». Bordhimmelen er i purpurraud silke og har trådar av sølv og gull vovne inn. Han vart hengt opp i dansesalen over plassane til kongeparet ved bordet. Himmelen er smykka ut med ei rad symbol som fortel om ideala ein fyrste i renessansen skulle leva opp til.
Bordhimmelen vart svensk krigsbytte under dei såkalla Karl Gustav-krigane i 1657-1660 og er oppbevart på Nasjonalmuséet i Stockholm.
Portrettet av Fredrik II i heilfigur frå 1581 er det første klassiske fyrsteportrettet i dansk kunst som ein kjenner til. Kongen er i rustning og held kommandostaven i den eine handa og sverdskjeftet i den andre. Heile skikkelsen sende ut signal om makt og alle dei nasjonale elementa som oldenborg-fargane, riksvåpenet på veggen og namnet til kongen på tavla strekar under bodskapen om at dette er forsvararen av riket.
Robat Karim fylke
Robat Karim fylke (persisk شهرستان رباط‌کریم) er eit fylke i Teheran-provinsen i Iran. Det administrative senteret i fylket er Robat Karim. I folketeljinga i 2006 var innbyggjartalet i fylket (inkludert delane av fylket som var skild ut for å danne Baharestan fylke) 608 530. Fylket består av dei to distrikta Sentral-distriktet og Golestan-distriktet. Fylket har dei tre byane Robat Karim, Golestan og Salehabad.
Hans Knieper
Liv og virke
Måleriet er utført i olje på lerret og måler 220 x 110 cm. På tavla til venstre for kongen står det: FREDERICUS, SEKVINDS, REX DANORVM ET NORWEGIA(E) ETZ. ÆTATIS SVÆ, 47 ANNO 1581 (Fredrik 2., danskenes og Norges konge etc. i en alder av 47 år 1581)
Av andre verk ein kjenner til er mellom anna ei signert teikning med motiv Helsingør sett frå Sundet frå ca. 1581 som tilhøyrer Nationalmuseet i København. Ei altartavle av Knieper vart sett opp i Kronborg slottskyrkje i 1582, men den er seinare forsvunne.
Eit måleri med tittelen Frederiksborg slott med Frederik II til hest i forgrunnen er frå 1580-åra og har tidlegare vore tilskrive Jan van Wijk. Måleriet vart teke som krigsbytte under Karl-Gustav-krigane og tilhøyrer Gripsholm slott i Sverige.
Monika Kaserer
Monika Kaserer er ein austerriksk tidlegare alpin skirennar frå Neukirchen am Großvenediger i forbundslandet Salzburg som var ein av dei beste kvinnelege alpinistane på 1970-talet. Ho vart nummer to i verdscupen i alpine greiner både i 1973 og 1974, og vann ein VM-medalje både i 1974 og 1978.
Aktiv
Kaserer OL-debuterte under vinterleikane 1972 i Sapporo, der ein sjuandeplass i slalåm var hennar sterkaste prestasjon. Plasseringane i dei tre OL-øvingane gav henne fjerdeplassen i kombinasjon, ei VM-øving som ikkje stod på OL-programmet.
Mellom januar 1973 og februar 1977 vann Kaserer ti renn i verdscupen i alpine greiner, åtte av dei i spesialgreina storslalåm. Ho vart nummer to i verdscupen i alpine greiner 1973 og i 1974, begge gongane slått av landskvinna Annemarie Moser. Gjennom seks sesongar, 1972-77, var Kaserer ein av dei tre beste kvinnelege storslalåm-utøvarane i verda, men einast i 1973-sesongen gjekk ho heilt til topps i kampen om FIS-pokalen i storslalåm. Frå desember 1971 til januar 1978 stod ho i alt 42 gongar på pallen etter verdscuprenn.
I VM i alpine greiner 1974 i St. Moritz vart Kaserer nummer fire i utfor, fem i storslalåm og sju i slalåm. Samanlagt gav desse prestasjonane henne bronsemedaljen i kombinasjonen, få poeng etter gullvinnar Fabienne Serrat frå Frankrike, og sølvvinnar Hanni Wenzel frå Liechtenstein.
Kaserer kom på sjetteplass i storslalåm då Vinter-OL 1976 vart avvikla i hennar heimland, i utfor vart ho nummer ni i Innsbruck-leikane To år seinare, under VM i alpine greiner 1978 i Garmisch-Partenkirchen, tok ho bronsemedaljen i slalåm. Ho var einast fire hundredels sekund bakom sølvvinnar Pamela Behr. Kaserer si landskvinne, Lea Sölkner, vann gullmedaljen.
Etter eit par sesongar der ho ikkje makta kjempe om dei gjævaste plasseringane, la Kaserer opp i 1980.
Ice Cream for Crow
Ice Cream for Crow er det tolvte studioalbumet til Captain Beefheart and the Magic Band, utgjeve i september 1982. Det vart det siste albumet Don Van Vliet spelte inn før han brått avslutta musikkarrieren sin for å fokusere på karrieren som kunstmålar. Albumet låg to veker inne på den britiske albumlista og nådde 90. plassen, men gjekk ikkje inn på den amerikanske Billboard Top 200.
Verdsmeisterskapen i symjing 2011
Alexander Dale Oen vart verdsmeister på 100 meter bryst. Han tok dermed Noregs fyrste gullmedalje i ein verdsmeisterskap i symjing.
Ice Cream for Crow
Produksjon
Medan Ice Cream for Crow vart produsert, hadde Herb Cohen kome til forlik i søksmålet hans mot Frank Zappa over at Zappa heldt attende masterlydbanda til Captain Beefheart-albumet Bat Chain Puller. Don Van Vliet føreslo at halvparten av songane frå Bat Chain Puller skulle inkluderast på Ice Cream for Crow, men Zappa nekta Vliet å gjere dette, så Vliet komponerte derfor stort sett nye songar for albumet (unntaket var acapellasporet «81 Poop Hatch», som Vliet tok med frå kopien sin av lydbandet frå Bat Chain Puller, sjølv om «The Thousandth And Tenth Day Of The Human Totem Pole» vart spelt inn på ny). Songane «Semi-Multicolored Caucasian», «The Past Sure Is Tense» og «The Witch Doctor Life» var alle skrivne for tidlegare album, men ikkje nytta før no.
Verdsmeisterskapen i symjing 2011
100 meter fri
<br style="clear:both;" />
Ice Cream for Crow
Produksjon
«Skeleton Makes Good» vart skriven på ein kveld. I følgje Vliet-biografen Mike Barnes er «dei mest originale og vitale spora på albumet dei nye songane.» Medan Ice Cream for Crow, har røter i tidlegare musikalske idear, peikar det fram mot ei ny musikalsk retning for Captain Beefheart and the Magic Band. Barnes skreiv at albumet «kjennest ut som ein forrett for ein hovudrett som aldri kom».
Verdsmeisterskapen i symjing 2011
400 m fri
<br style="clear:both;" />
Ice Cream for Crow
Utgjeving og marknadsføring
Plateomslaget syner eit måleri av Van Vliet og eit fotografi av han, teken av Anton Corbijn. Det vart laga ein musikkvideo til tittelsporet, regissert av Van Vliet og Ken Schreiber, med kinematografi av Daniel Pearl. Denne vart avvist av MTV fordi han var «for rar». Men videoen vart vist på TV-showet til Letterman, og akseptert på Museum of Modern Art, der han vart nytta i fleire program knytt til musikk. Van Vliet forklarte i eit intervju i 1982 på Late Night with David Letterman at platetittelen representerte kontrasten mellom ei svart kråke og det kvite i ein vaniljeis.
Verdsmeisterskapen i symjing 2011
100 meter rygg
<br style="clear:both;" />
Ice Cream for Crow
Mottaking
Ned Raggett i AllMusic kalla albumet «ein siste underhaldande eksplosjon av vrikking frå ein av dei verkeleg sjølvstendige artistane i popmusikken på 1900-talet, med humor, dugleik og stil som alt er intakt.». Om The Magic Band skreiv han at «dei kverna ut meir opphakka rytmar, uventa gitarlinjer og uvanlege arrangement, Captain Beefheart let alt gå like vilt som alltid, med stor suksess.» Raggett sa at Beefheart' sine «underhaldande og vanvittige» opplesingar med suksess står side om side med dei «sinnsjukt flotte arrangementa» til The Magic Band. Robert Christgau gav albumet karakteren A− og sa, «Ornette eller ikkje Ornette, den utblomstra delta-atonaliteten gjev framleis overraskande og irreduserbar tilfredsstilling, men poesien hans gjentar seg meir enn ideane hans gjev rett til. Ein kvar surrealistisk økolog som forkynner den same preika kvar gang, er sikker på å provosere fram fiendtlige spørsmål frå oss betongjungeltypar.»
Verdsmeisterskapen i symjing 2011
200 m rygg
<br style="clear:both;" />
Ice Cream for Crow
Medverkande
Andre medverkande
Verdsmeisterskapen i symjing 2011
100 meter bryst
<br style="clear:both;" />
200 m bryst
<br style="clear:both;" />
100 meter butterfly
<br style="clear:both;" />
200 m butterfly
<br style="clear:both;" />
200 m medley
<br style="clear:both;" />
400 m medley
<br style="clear:both;" />
4 x 100 m fri
<br style="clear:both" />
Masuyo Shiraishi
Masuyo Shiraishi er ein japansk fotballspelar.
Verdsmeisterskapen i symjing 2011
4 x 200 m fri
<br style="clear:both" />
4 x 100 m medley
<br style="clear:both" />
200 meter fri
<br style="clear:both;" />
400 meter fri
<br style="clear:both;" />
200 meter rygg
<br style="clear:both;" />
200 meter bryst
<br style="clear:both;" />
200 meter butterfly
<br style="clear:both;" />
200 meter medley
<br style="clear:both;" />
400 meter medley
<br style="clear:both;" />
Mount Kolp
Mount Kolp er ei stort sett isfritt kystfjell, 1010 moh, som ligg 7 nautiske mil (13 km) vest-nordvest for Cape Laird, langs vestsida av Rossbarrieren. Det vart namngjeve av Advisory Committee on Antarctic Names (US-ACAN) etter oberstløytnant H.R. Kolp i United States Marine Corps (USMC), som var nestkommanderande i U.S. Navy-skvadron VX-6 i Antarktis under Operasjon Deepfreeze I (1955–56).
Charles Friedek
Charles Michael Friedek er ein tysk tidlegare friidrettsutøvar frå Gießen i Hessen. Han vann VM-gull i tresteghopp under VM i 1999 i Sevilla, same året vann han også innandørs-VM. Friedek var den fyrste svarte friidrettsutøvaren som vart verdsmeister for Tyskland. I 2002 fekk han sølv under EM 2002 i München.
Aktiv
Friedek deltok i dei olympiske leikane i 1996, 2000 og 2004, utan å hevde seg heilt i toppen. Best vart han i Sydney i 2000 med ein 12. plass. I 1998 gjekk han derimot til topps i trestegtevlinga i verdscupen. Han vann trestegøvinga i verdsmeisterskapen innandørs i 1999, året etter vart han innandørs europameister.
Høgdepunktet for Friedek var verdsmeisterskapen 1999 i Sevilla. Med eit hopp på 17,59 m sikra han seg gullmedaljen, 10 cm lengre enn andremann i tevlinga. Tre år seinare fekk han ein sølvmedalje under friidretts-EM 2002 i München, der svensken Christian Olsson vann med 20 cm margin.
Friedeks siste store triumf kom då han vann tresteg i Europacupen for lag i 2005. Til sommar-OL 2008 i Beijing vart han ikkje teken ut, endå han hadde klart kvalfiseringskravet.
Something
John Lennon og Paul McCartney— dei to hovudlåtskrivarane i bandet - hylla begge «Something» som ein av dei beste songane Harrison hadde skrive. I tillegg til at han vart godt likt av kritikarane, selde singelen òg bra, og toppa Billboard-lista i USA og gjekk inn på Topp 10 i Storbritannia. I Noreg kom singelen seg aldri opp på førsteplassen, men låg sju veker på andreplass, heile tida bak «Sugar Sugar» av The Archies. Over 150 artistar har i ettertid spelt inn songen, mellom anna Elvis Presley, Shirley Bassey, Frank Sinatra, Tony Bennett, James Brown, Julio Iglesias, Smokey Robinson og Joe Cocker, og har vorte den nest mest innspelte Beatles-songen etter «Yesterday».
Opphav
Det vart seinare klart at Harrison eigentleg ikkje hadde kona si i tankane. «Alle trur eg skreiv «Something» om Patti, men eigentleg tenkte eg på Ray Charles.»
Den opphavleg utgåva av songen var på åtte minuttar, lengre enn «Hey Jude», med Lennon på piano på slutten av songen, og ein motmelodi på midten. I den endelege utgåva vart det ferjan, Lennon sitt piano vart nytta på Lennon-songen «Remember», medan motmelodien faktisk vart gjeve ut på samleplata «The Beatles Anthology 3».
«Something» var nært polert ferdig for albumet The Beatles (White Album), men vart til slutt lagt til side. Harrison forklarte det slik i 1980:
Songen vart seinare tenkt som ein del av Get Back-prosjektet, som vart til Let It Be, men han kom heller ikkje med her. Harrison greidde til slutt å tvinge songen til ferdig innspeling og offisielt spelte han songen inn på 26-årsdagen sin. Harrison spelte sologitar, med McCartney på bass og Ringo Starr på trommer. Billy Preston, ein av dei få som ikkje var medlem av The Beatles som har delteke på ei ferdig innspeling, vart med på orgel. George Martin skreiv strykearrangementet.
Utgjevinga
Harrison hadde ikkje så høge tankar om songen i starten og gav han til Joe Cocker før han valde å produsere han for Abbey Road. Det tydde at utgåva til Joe Cocker faktisk kom ut før «originalen». Då The Beatles gav ut «Something» vart han raskt ein hit, og dei valde å gje songen ut som singel i Storbritannia, noko som brøyt den avdøde Brian Epstein, tidlegare manager for The Beatles, si avgjersle om aldri å gje ut ein single som først hadde vore gjeve ut på eit album.
Singelen vart gjeve ut den 31. oktober 1969 ved Apple Records med «Come Together» som delte plassen på ei dobbel A-side. Det var første gongen at Harrison som komponist var på A-sida av ein Beatles-singel.
Promofilmen for «Something» var ganske spesiell. I staden for å vise The Beatles som ei gruppe, vart dei i staden for vist fram kvar for seg i sine respektive heimar. På denne tida var The Beatles så lei av kvarandre at ingen av dei ville møte opp saman for innspelinga.
I USA vart songen gjeve ut som ein singel på Apple Records den 6. oktober og gjekk inn på singellistene 18. oktober. Det tok derimot ei stund før han nådde førsteplassen. Her hadde «Come Together» status som B-side, noko som trekte salet ned. Lykkelegvis for «Something» endra Billboard magazine reglane sine, og starta å telje både A- og B-sida i lag i staden for å skilje dei som tidlegare. Dermed låg «Something» aleine på toppen ei veke frå 29. november.
Suksess
«Something» vart godt teken imot. John Lennon erklærte at «Something» var den beste songen på Abbey Road, og sa:
McCartney meinte og at «Something» var den beste Harrison hadde skrive.
Då Frank Sinatra gjorde si utgåve av songen på 1970-talet sa han at «Something» var «den største kjærleikssongen dei siste femti åra». Sinatra gjorde ei endring i ei av strofene i songen til «You stick around, Jack / And she might show», noko Harrison likte godt. På alle konsertane sine der han spelte songen nytta han Sinatra si utgåve og ikkje sin eigen originale.
Av dei mange versjonane av «Something» var Harrison sine eigne favorittar var versjonane som James Brown og Smokey Robinson.
I 1970 vann «Something» Ivor Novello-prisen for å vere «Beste song musikalsk og lyrisk».
Teksten
«Something» er ein song om tvil og utryggleik. Forteljaren er ikkje sikker på om kjærleiken vil vare, eller om han verkeleg elskar den andre, men uansett vil han ikkje la henne sleppe unna, sjølv om han ikkje er sikker på om kjærleiken deira vert sterkare.
Fylkesveg 923
Fylkesveg 923 finst i fleire fylke i Noreg:
Mount Kirkpatrick
Mount Kirkpatrick er eit høgt, generelt isfritt fjell i Queen Alexandra Range i Antarktis. Det ligg 8 km vest for Mount Dickerson og er det høgaste punktet i både Queen Alexandra Range og Dei transantarktiske fjella. Det vart oppdaga og namngjeven av den britiske antarktiskekspedisjonen (1907–09), og kalla opp etter ein forretningsmann frå Glasgow som var av dei første til å støtte ekspedisjonen. Mount Kilpatrick er eit alternativt namn på fjellet.
Fossilfunn på Mount Kirkpatrick
Eit av dei viktigaste fossilfunna i Antarktis er gjort på Mount Kirkpatrick i Hanson-formasjonen. Fordi Antarktis brukte å vere varmare hadde kontinentet tidlegare ein tett bar- og konglepalmeskog, og fordi alle kontinenta tidlegare hang saman i eit enormt superkontinent kalla Pangaea, var dyrelivet i Antarktis i nær slektskap med funn gjort andre stader i verda. Mellom anna er det funne fossil av fleire dinosaurar her.